Hart kan sy eie selle regenereer
LONDON. – In die toekoms sal wetenskaplikes jou hart dalk sommer vanself binne jou liggaam kan laat regenereer en hartoorplantings so iets van die verlede maak.
Die menslike liggaam regenereer hartselle teen ‘n tempo van 1% nuwe selle per jaar, het wetenskaplikes vandeesweek in ‘n studie gese wat in die jongste uitgawe van Science gepubliseer is.
Die studie onder 50 vrywilligers wat almal aan kernbestaling tydens kerntoetse in die koue oorlog blootgestel was, wys dit sal in die toekoms dalk moontlik wees om die hartselhernuwingsproses kunsmatig te stimuleer.
“Dit sal ‘n manier kan wees waarop die hart tot selfhelp gestimuleer kan word, eerder as om nuwe hartselle oor te plant,” het dr Jonas Frisen van Swede se Karolinska-instituut, wat deel was van die studie, gese.
“Ons wil kyk of ons die hart se vermoe om nuwe selle te genereer tot ons voordeel kan gebruik deur farmaseuriese samstellings, liggaamsoefeninge og enige ander omgewingsfaktore te gebruik.”
Dokters het geweet die hart bevat stamselle, maar hartspiere vorm normaalweg wondweefsel as dit beskadig word en herstel nooit volledig nie. Die studie het vier jaar geduur.
“Die DNS van alle plant- en dierselle het in die Koue Oorlog hoe konsentrasies koolstof-14-datering geabsorbeer wat deur kerntoetse in die atmosfeer vrygestel is,” het dr. Charles Murry van die Universiteit van Washington en dr. Richard Lee van die Harvard- Mediese Skool in die studie geskryf.
Koolstof-14-datering wys die 50 vrywilligers se harte is “jonger” as wat hul ouderdomme aandui.
Frisen het gese die tempo waarteen die nuwe selle geproduseer word, word stadiger soos mense ouer word. ‘n Jong volwassene in sy/haar twintigs regenereer selle teen ‘n tempo van 1% per jaar, maar teen die ouderdom van 75 val dit tot 0,5% per jaar. - Reuters